Diari Oficial de la Generalitat Valenciana


Sumari del DOGV 4049, del 24-07-2001 (2001/7161)

Informació pública de la suspensió de l'atorgament de llicències d'instal·lació d'estacions de telefonia mòbil i anàlegs.
-------------------------------------------------------------------------------------------------------------------------

### Dades del document

Número de DOGV
:   4049

Data del DOGV
:   24-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7161


Organisme emissor
:   Ajuntament d'Alfarp

Tipus de document
:   Anunci

Informació pública de la suspensió de l'atorgament de llicències d'instal·lació d'estacions de telefonia mòbil i anàlegs. [2001/Q7161]
  
El Ple de l'Ajuntament, en la sessió ordinària de data 25 de març de 2001, ha aprovat l'acord que es transcriu tot seguit:
  
«Havent-ne informat, a través d'informes i de distintes propostes manifestades a aquesta Alcaldia, de la convinença de procedir a la inspecció de l'atorgament de llicències urbanístiques relatives a la instal·lació d'estacions de telefonia mòbil, a fi d'estudiar, si això es procedent, la modificació del planejament urbanístic municipal en relació a aquesta matèria.
  
Antecedents:
  
I. La suspensió de l'atorgament d'aquestes llicències es refereix o afecta a la totalitat del terme municipal.
  
II. La finalitat pretesa amb la suspensió expressada és facilitar la reforma de les normes subsidiàries municipals vigents, en el sentit d'incloure normes tècniques i urbanístiques que regulen la instal·lació d'estacions de telefonia mòbil i anàlogues.
  
III. La suspensió de què es tracta, que s'arbitra com a mesura de caràcter cautelar tendent a evitar el sorgiment de situacions materials no desitjades, per incompatibles amb la nova solució de planejament que ara es postula, tindrà una durada màxima d'un any, sense perjudici del que s'estableix en l'ordenament jurídic per al cas de sotmetre a informació pública la reforma que cal redactar i que afectarà a totes aquelles llicències urbanístiques que tinguen per objecte la instal·lació d'estacions de telefonia mòbil i anàlogues.
  
Tots aquests antecedents tenen la fonamentació jurídica en els articles d'aplicació següents:
  
I. L'article 152, apartat I, del Decret 20/1998, de 15 de desembre, del Govern Valencià, mitjançant el qual s'aprova el Reglament de Planejament de la Comunitat Valenciana (d'ara endavant, RPCV), que estableix que ?els òrgans administratius competents per a sotmetre a informació pública plans i programes, fins i tot abans de convocar aquesta, podran acordar la suspensió de l'atorgament de llicències de parcel·lació de terrenys, edificació i demolició per a àrees o usos determinats, amb la finalitat de facilitar l'estudi o reforma de l'ordenació urbanística'. Així mateix, l'apartat 3 d'aquest mateix precepte reglamentari assenyala ?la suspensió a la qual fa referència el número I s'extingirà, en tot cas, en el termini d'un any. Si es produeix dins d'aquest termini la convocatòria de la informació pública, la suspensió es mantindrà per a les àrees les noves determinacions de planejament de les quals suposen una modificació de l'ordenació urbanística i des de l'acord de suspensió adoptat per a facilitar l'estudi del planejament o la reforma d'aquest. Si la convocatòria d'informació pública es produeix una vegada transcorregut el termini d'un any, la suspensió derivada d'aquesta convocatòria d'informació pública tindrà també la durada màxima d'un any'.
  
II. De conformitat amb el que s'estableix en l'article 57.1.a de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU), l'acord suspensiu de l'atorgament de llicències urbanístiques s'haurà de publicar, perquè tinga efecte, en el Diari Oficial de la Generalitat Valenciana.
  
III. En concordança amb el que s'estableix en la disposició addicional tercera, paràgraf segon, de la LRAU a què es fa referència, és competència del Ple de l'Ajuntament l'adopció de l'acord a què fa referència el fonament jurídic explicitat en l'apartat anterior.
  
Atés el dictamen favorable de la Comissió Informativa de Governació.
  
Vist tot el que s'ha dit anteriorment, el Ple, per unanimitat dels vuit regidors presents, dels nou que de dret el formen, acorda:
  
Primer
  
Suspendre l'atorgament de llicències urbanístiques sobre la base de les condicions següents:
  
a) Àmbit material de la suspensió: els terrenys afectats per aquesta suspensió són tot el terme municipal.
  
b) Abast efectiu de la suspensió: llicències urbanístiques que tinguen per objecte la instal·lació d'estacions de telefonia mòbil i anàlogues.
  
c) Termini de suspensió: un any, comptadors des de l'endemà de la data de la publicació de la suspensió en el Diari Oficial de la Generalitat Valenciana.
  
d) Fonament legal de la suspensió: reforma de l'ordenació urbanística continguda en les normes subsidiàries de planejament vigents d'Alfarp per a la regulació de la matèria explicitada en la lletra b) anterior.
  
Segon
  
Publicar aquesta suspensió en el Diari Oficial de la Generalitat Valenciana.
  
Tercer
  
Formar una modificació puntual de les normes subsidiàries municipals esmentades, amb la finalitat d'incloure normes tècniques i urbanístiques que regulen la instal·lació d'estacions de telefonia mòbil i anàlogues.
  
Quart
  
Encomanar la redacció de la indicada modificació puntual als tècnics adscrits a l'Oficina Tècnica d'Urbanisme d'aquest ajuntament.
  
Cinqué
  
Notificar aquest acord al departament a què es fa referència perquè en prenga coneixement i efectes.
  
Sisé
  
Advertir que contra aquest acte, que pel fet de ser definitiu posa fi a la via administrativa, s'hi podrà interposar un recurs contenciós administratiu davant la sala de l'ordre jurisdiccional esmentat del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació anterior, s'hi podrà interposar un recurs de reposició potestatiu davant el Ple d'aquest ajuntament, dins del termini d'un mes, comptador des de l'endemà de la data de publicació d'aquest en el Diari Oficial de la Generalitat Valenciana. Una vegada transcorregut un mes des de la interposició del recurs de reposició sense que s'hi haja dictat una resolució expressa, s'entendrà desestimat i s'hi podrà interposar un recurs contenciós administratiu en el termini de sis mesos. Tot això de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú dels articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa».
  
Cosa que es fa pública perquè se'n prenga coneixement.